เคยทำแท้งมาก่อนค่ะ เดี๋ยวนี้ปล่อย้องไม่ติด ไปพบบอกปกติ ตอนนี้ช่องคลอดมีกลิ่นไม่พึงประสงค์ ควรกินยาอะไรได้บ้างคะ
สวัสดีค่ะ อาการที่ช่องคลอดมีกลิ่นเหม็น หากมีตกขาวปริมาณมากร่วมด้วย น่าจะเกิดจากมีการอักเสบของช่องคลอดจากเชื้อแบคทีเรีย (bacterial vaginosis) ซึ่งจะทำให้มีตกขาวที่มีกลิ่นเหม็นเหมือนคาวปลาสาเหตุอาจเกิดจากการสวนล้างช่องคลอดบ่อยไป หรือใช้สบู่หรือน้ำยาที่มีความรุนแรง หรือเกิดจากการทานยาปฏิชีวนะฆ่าเชื้อบ่อยๆ การมีเพศสัมพันธ์มากกว่า 1 คน หรือมีการเปลี่ยนคู่นอน แต่ไม่จัดเป็นโรคติดต่อทางเพศสัมพันธ์ เพราะฝ่ายชายจะไม่ได้ติดเชื้อชนิดนี้ไปด้วยแต่หากไม่ได้มีตกขาวปริมาณมาก การที่ช่องคลอดมีกลิ่นเหม็นอาจเกิดจากการทานอาหารที่มีกลิ่นรุนแรง ก็จะทำให้สารคัดหลั่งต่างๆ ของร่างกายมีกลิ่นเหม็นได้เช่นกันแต่หากมีตกขาวที่มีสีเหลืองเขียวคล้ายหนอง มีอาการแสบหรือคันช่องคลอด มีปวดท้องน้อย หรือมีเจ็บขณะมีเพศสัมพันธ์ร่วมด้วย อาจเกิดจากสาเหตุอื่นๆ เช่น ติดโรคติดต่อทางเพศสัมพันธ์ต่างๆ เช่น เชื้อปรสิต หนองใน เป็นต้น ซึ่งหากมีอาการเหล่านี้ ควรไปพบแพทย์เพื่อรับยารักษาที่ตรงกับโรคค่ะ